पाएं अपने शहर की ताज़ा ख़बरें और फ्री ई-पेपरडाउनलोड करें
जापानी अधिकारियों के अनुसार दुनिया के सबसे उम्रदराज़ और ज्ञात इतिहास में सबसे अधिक उम्र तक जीने वाले व्यक्ति जिरोमोन किमुरा का 116 वर्ष की उम्र में देहांत हो गया है.
जापान सरकार ने एक बयान जारी करते हुए कहा है कि जिरोमोन किमुरा की बुधवार को क्योटो के एक अस्पताल में प्राकृतिक कारणों से मृत्यु हो गई.
गिनीज बुक आफ वर्ल्ड रिकार्ड ने पिछले साल दिसम्बर में किमुरा की पहचान अब तक सबसे अधिक उम्र तक जीने वाले व्यक्ति के रूप में की थी.
जिरोमोन किमुरा के परिवार में सात बच्चे, 14 नाती-पोते, और 25 परनाती-परपोते और उनके 13 बच्चे शामिल हैं.
किमुरा का जन्म 19 अप्रैल, 1987 में हुआ था. विश्वप्रसिद्ध महिला विमानचालक एमिलिया एयरहार्ट का जन्म भी इसी साल हुआ था.
किमुरा सेवानिवृत्त होने की उम्र तक स्थानीय डाकघर में कार्य करते रहे थे. कहा जाता है कि सेवानिवृत्त होने के बाद भी किमुरा नब्बे वर्ष की उम्र तक खेती में अपने बेटे की मदद करते रहे थे.
दिसम्बर, 2012 में उस समय दुनिया के सबसे उम्रदराज व्यक्ति की मृत्यु के बाद किमुरा दुनिया के सबसे उम्रदराज व्यक्ति बन गए थे.लम्बे जीवन का राज हल्का आहार
दिसम्बर में दिए गए एक साक्षात्कार में किमुरा के भतीजे तामतोत्सु मियाके ने कहा था, \'\'किमुरा में जिंदा रहने की अदभुत इच्छाशक्ति थी. स्वस्थ और बेहतर जीवन जीने में उन्हें पूरा विश्वास था.\'\'
अपने 115वें जन्मदिन पर दिए गए साक्षात्कार में किमुरा ने बताया था कि उन्हें नहीं पता कि वो इतना लम्बा कैसे जी सके.
\'\'हो सकता है कि ये मेरे सिर पर चमकने वाले सूरज की कृपा हो. मैं हमेशा आकाश में देखते रहने वाला आदमी हूँ.
ब्लूमबर्ग न्यूज़ के पत्रकार कनाको मात्सुयामा पिछले साल किमुरा से उनके घर में मिले थे.
मात्सुयामा ने बीबीसी से कहा कि \'\'उन्होंने बताया कि उनके लम्बे जीवन का राज हल्का आहार है\'\'
किमुरा की देखभाल करने वाली उनकी पौत्रवधु आइको का कहना है कि अपनी सकारात्मक जीवन दृष्टि के कारण वो इतनी लम्बी उम्र जी सके.
रिपोर्ट के अनुसार किमुरा की मृत्यु के बाद ओसाका निवासी 115 वर्षीय जापानी महिला मिसाको ओकावा दुनिया की सबसे उम्रदराज जीवित व्यक्ति बन जाएंगी.
ओकावा को पहले ही दुनिया की सबसे उम्रदराज जीवित महिला माना जाता है.
(बीबीसी हिन्दी का एंड्रॉएड ऐप डाउनलोड करने के लिए यहाँ क्लिक कीजिए. ताज़ा अपडेट्स के लिए आप हम से फ़ेसबुक और ट्विटर पर जुड़ सकते हैं)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva mag_Deva awa_Deva hin_Deva zho_Hant eng_Latn